નાનાં મોટાં કુરકુરિયાં તથા બિલાડીનાં બચ્ચાં એકબીજા સાથે બાથંબાથી અને દોડાદોડી કરે છે. વાંદરાના બચ્ચાં કૂદાકૂદ કરે છે. આ બધામાંથી સજીવ પ્રાણીઓ પોતાની સ્વાભાવિક વૃત્તિઓને સંતોષે છે. પ્રાચીન કાળથી આદિમાનવ પોતાના જીવનની જરૂરિયાત પૂરી કરવા માટે દોડવું, કૂદવું, ફેંકવું, ઝીલવું, ચઢવું, હસવું, રડવું, ફટકો મારવો, બાથંબાથા કરવી, પોતાનું ચઢીયાતાપણું બતાવવું વગેરે પ્રવૃત્તિઓમાં પ્રવૃત્ત રહેતો. પ્રાચીન યુગમાં જીવનની જરૂરિયાતોને પહોંચી વળવાની માનવીની અનેકવિધ પ્રવૃત્તિઓમાંથી આ વૃત્તિઓ મોટે ભાગે સંતોષાતી માનવીની અભિવ્યક્તિમાંથી રમત માટેનાં જુદાં જુદાં સાધનોનો ઉદભવ થયો છે. આજની રમતો પ્રાચીન રમતો કરતાં સાધન, કૌશલ્ય અને યુક્તિ-પ્રયુક્તિની દૃષ્ટિએ ઘણી જ વિકાસ પામી છે. આથી વિકસિત રમતો માટે ઉપયોગી અપેક્ષિત કૌશલ્ય હસ્તગત કરવા